分类：文化/艺术-文学
问题：人生千里与万里黯然销魂别而已这句话什么意思呀？给对出一个下句吧？? 
千里与万里 黯然销魂别而已这句话什么意思呀？给对出一个下句吧？？？
回答：
年代:清

作者:吴伟业

作品:悲歌赠吴季子

内容:



人生千里与万里，黯然销魂别而已。
君独何为至于此，山非山兮水非水。
生非生兮死非死。十三学经并学史，
生在江南长纨绮，词赋翩翩众莫比，
白璧青蝇见排诋。一朝束缚去，上书难自理。
绝塞千里断行李，送吏泪不止，流人复何倚。
彼尚愁不归，我行定已矣。八月龙沙雪花起，
橐驼垂腰马没耳，白骨皑皑经战垒，
黑河无船渡者几，前忧猛虎后苍 ，
土穴偷生若蝼蚁，大鱼如山不见尾，
张 为风沫为雨，日月倒行入海底，
白昼相逢半人鬼。噫嘻乎悲哉!
生男聪明慎莫喜，仓颉夜哭良有以，
受患只从读书始，君不见，吴季子!